CELEX: 32001L0090
Language: sk
Date: 2001-10-26 00:00:00
Title: Smernica Komisie 2001/90/ES z 26. októbra 2001, ktorou sa siedmykrát prispôsobuje technickému pokroku príloha I k smernici Komisie 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (kreozotu)Text s významom pre EHP.

Dôležité právne oznámenie

|

32001L0090

Úradný vestník L 283 , 27/10/2001 S. 0041 - 0043

		Smernica Komisie 2001/90/ESz 26. októbra 2001,ktorou sa siedmykrát prispôsobuje technickému pokroku príloha I k smernici Komisie 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov (kreozotu)(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 76/769/EHS z 27. júla 1976 o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov, [1] naposledy zmenenú a doplnenú smernicou 2001/41/ES Európskeho parlamentu a Rady [2] a najmä na jej článok 2a, ktorý bol zavedený smernicou Rady 89/678/EHS, [3]keďže:(1) Smernica 94/60/ES Európskeho parlamentu a Rady z 20. decembra 1994, ktorou sa 14-krát mení a dopĺňa smernica 76/769/EHS o aproximácii zákonov, iných právnych predpisov a správnych opatrení členských štátov vzťahujúcich sa na obmedzenia uvádzania na trh a používania niektorých nebezpečných látok a prípravkov [4] zavádza určité obmedzenia marketingu a používania kreozotu.(2) Nedávna štúdia [5] dospela k záveru, že je väčšia pravdepodobnosť, že by kreozot mohol spôsobovať rakovinu, než sa myslelo predtým.(3) Štúdia bola postúpená Vedeckému výboru pre toxicitu, ekotoxicitu a životné prostredie (CSTEE) na vyhodnotenie [6] a ten dospel k záveru, že štúdia bola dobre navrhnutá a že podáva vedecký dôkaz, ktorý podporuje stanovisko, že kreozot s obsahom benzopyrénu nižším ako 0,005 % hmotnosti a/alebo drevo obsahujúce takýto kreozot predstavuje riziko vzniku rakoviny pre spotrebiteľov a že miera tohto rizika dáva jasné dôvody k obavám.(4) Analýza výhod a nevýhod ďalších obmedzení marketingu a používania kreozotu [7] dospela okrem iného k záveru, že väčšina kreozotu používaného v priemysle v rámci spoločenstva už obsahuje menej ako 0,005 % benzopyrénu a naznačila, že riziká pre zdravie vyplývajúce z používania takéhoto kreozotu a/alebo dreva obsahujúceho takýto kreozot sú pri priemyselných aplikáciách nízke.(5) Smernica 98/8/ES Európskeho parlamentu a Rady zo 16. februára 1998 týkajúca sa uvádzania biocídnych výrobkov na trh [8] bude harmonizovať povoľovanie biocídov na európskej úrovni a nariadenie Komisie (ES) č. 1896/2000 zo 7. septembra 2000 o prvej etape programu uvedeného v článku 16 ods. 2 smernice 98/8/ES Európskeho parlamentu a Rady o biocídnych výrobkoch [9] vyžaduje, aby sa v rámci hodnotiaceho programu zavedeného smernicou 98/8/ES prioritne vyhodnocovali konzervačné prostriedky na drevo. Do harmonizácie pravidiel podľa smernice 98/8/ES je potrebné prispôsobovať obmedzenia na používanie kreozotu technickému pokroku.(6) Táto smernica nemá vplyv na smernicu Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci [10], ktorá ustanovuje minimálne požiadavky na ochranu pracovníkov a jej jednotlivé smernice v zmysle článku 16 ods. 1 uvedenej smernice, najmä na smernicu Rady 90/394/EHS z 28. júna 1990 o ochrane pracovníkov pred rizikami z vystavenia účinkom karcinogénov pri práci [11] a smernicu Rady 98/24/ES zo 7. apríla 1998 o ochrane zdravia a bezpečnosti pracovníkov pred rizikami súvisiacimi s chemickými prostriedkami pri práci [12].(7) Opatrenia ustanovené v tejto smernici sú v súlade so stanoviskom Výboru pre prispôsobovanie smerníc o odstraňovaní technických prekážok obchodu s nebezpečnými látkami a prípravkami technickému pokroku,PRIJALA TÚTO SMERNICU:Článok 1Príloha I k smernici 76/769/EHS sa týmto prispôsobuje technickému pokroku, ako je uvedené v prílohe k tejto smernici.Článok 21. Členské štáty najneskôr do 31. decembra 2002 prijmú a uverejnia ustanovenia potrebné na dosiahnutie súladu s touto smernicou. Bezodkladne o tom informujú Komisiu. Tieto ustanovenia sa budú uplatňovať najneskôr od 30. júna 2003.2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.Článok 3Táto smernica nadobúda účinnosť dňom jej uverejnenia v Úradnom vestníku Európskych spoločenstiev.Článok 4Táto smernica je adresovaná členským štátom.V Bruseli 26. októbra 2001Za KomisiuErkki Liikanenčlen Komisie[1] Ú. v. ES L 262, 27.9.1976, s. 24.[2] Ú. v. ES L 194, 18.7.2001, s. 36.[3] Ú. v. ES L 398, 30.12.1989, s. 24.[4] Ú. v. ES L 365, 31.12.1994, s. 1.[5] Štúdia vzniku kožnej rakoviny vplyvom dvoch dechtových výrobkov pri chronickej kožnej aplikácii u myších samcov CD-1 (78-týždňov), záverečná správa vypracovaná Fraunhoferovým inštitútom pre toxicitu a výskum aerosólov (Hannover, Nemecko).[6] Stanovisko k riziku vzniku rakoviny u spotrebiteľov vplyvom kreozotu, ktorý obsahuje menej ako 50 ppm benzopyrénu a/alebo dreva upraveného takýmto kreozotom a odhad príslušnej miery rizika, prijaté na ôsmom plenárnom zasadaní výboru CSTEE. Brusel, 4. marca 1999.Internet: http://europa.eu.int/comm/food/fs/sc/sct/out29-en.html[7] Analýza výhod a nevýhod obmedzení marketingu a používania kreozotu, Risk and Policy Analysts Limited, spoločnosť s ručením obmedzeným (Norfolk, Spojené kráľovstvo Veľkej Británie a Severného Írska).[8] Ú. v. ES L 123, 24.4.1998, s. 1.[9] Ú. v. ES L 228, 8.9.2000, s. 6.[10] Ú. v. ES L 183, 29.6.1989, s. 1.[11] Ú. v. ES L 196, 26.7.1990, s. 1.[12] Ú. v. ES L 131, 5.5.1998, s. 11.--------------------------------------------------PRÍLOHABod 32 prílohy I k smernici 76/769/EHS sa nahrádza takto:"32.Látky a prípravky obsahujúce jednu alebo niekoľko z týchto látok:a)kreozotEINECS č. 232–287–5CAS č. 8001–58–9b)kreozotový olejEINECS č. 263–047–8CAS č. 61789–28–4c)destilačné produkty čiernouhoľného dechtu, naftalénové olejeEINECS č. 283–484–8CAS č. 84650–04–4d)kreozotový olej, acenafténové frakcieEINECS č. 292–605–3CAS č. 90640–84–9e)destilačné produkty čiernouhoľného dechtu, hornéEINECS č. 266–026–1CAS č. 65996–91–0f)antracénový olejEINECS č. 292–602–7CAS č. 90640–80–5g)surový fenol z čiernouhoľného dechtuEINECS č. 266–019–3CAS č. 65996–85–2h)kreozot, drevoEINECS č. 232–419–1CAS č. 8021–39–4i)alkalický nízkotepelný dechtový olejEINECS č. 310–191–5CAS č. 122384–78–5 | 1.Nemôžu sa použiť pri upravovaní dreva. Okrem toho sa takto upravené drevo nemôže uviesť na trh.2.Na základe udelenej výnimky však:i)vzhľadom na látky a prípravky: tieto sa môžu použiť na úpravu dreva v priemyselných zariadeniach alebo odborníkmi, na ktorých sa vzťahujú právne predpisy spoločenstva o ochrane pracovníkov, na úpravu dreva priamo na mieste, ak obsahujú:a)benzopyrén s koncentráciou nižšou ako 0,005 % hmotnostib)a fenoly vylúhovateľné vo vode s koncentráciou nižšou ako 3 % hmotnosti.Takéto látky a prípravky na použitie pri úprave dreva v priemyselných zariadeniach alebo odborníkmi:sa môžu uvádzať na trh len v balení s objemom rovnajúcim sa 20 litrov alebo vyšším,nemôžu sa predávať spotrebiteľom.Bez toho, aby bolo dotknuté uplatňovanie ostatných ustanovení spoločenstva o klasifikácii, balení a označovaní nebezpečných látok a prípravkov, musia byť obaly týchto látok a prípravkov viditeľne a nezmazateľne označené textom "Len na použitie v priemyselných zariadeniach a na úpravu dreva odborníkmi".ii)vzhľadom na drevo ošetrené v priemyselných zariadeniach alebo odborníkmi podľa bodu i), ktoré je prvýkrát uvedené na trh alebo opätovne upravené priamo na mieste: povoľuje sa len na odborné alebo priemyselné použitie, napr. na železniciach, pri prenose elektrickej energie alebo v telekomunikáciách, na oplotenie, na poľnohospodárske účely (napr. kolíky na podopretie stromov) a v prístavoch a riečnej preprave.iii)vzhľadom na drevo, ktoré bolo upravené látkami uvedenými v bode 32 a) až i) pred začatím uplatňovania tejto smernice: zákaz uvedený v bode 1 o uvedení na trh neplatí pre drevo, ktoré je uvedené na trh s použitým tovarom pre opätovné využitie3.Upravené drevo uvedené v bode 2 ii) a iii) sa však nesmie použiť:vo vnútri budov, na akékoľvek účely,v hračkách,na detských ihriskách,v parkoch, záhradách a rekreačných zariadeniach a zariadeniach na trávenie voľného času vo voľnej prírode, kde existuje nebezpečenstvo častého kontaktu s kožou,pri výrobe záhradného nábytku, ako napríklad stoly na pikniky,na výrobu a použitie a akúkoľvek opakovanú úpravu:nádob na pestovateľské účely,obalov, ktoré by mohli prísť do kontaktu so surovinami, polotovarmi alebo hotovými výrobkami určenými na ľudskú a/alebo živočíšnu spotrebu,ostatných materiálov, ktoré by mohli kontaminovať vyššie uvedené výrobky." |--------------------------------------------------